Tronhiems Adresse-Contoirs Efterretninger, 1770-10-26
Et Kongeligt Rescript, Dateret den 13de Septembr. 1770. som er tilsendt Hans Høy-Velbaarenhed Hr. Stiftbefalingsmand von Grambow, og siden communiceret De Høy- og Velvise Herrer Magistrat til Bekiendtgiørelse for Publicum, saaledes lydende: Higesom vore Forfædre, Sal. og Høy lovlig Jhukommelse, haver med betydelige Bekostninger ladet indrette og vedligeholde paa Walløe i Nærværelsen af Kiøbstæden Tønsberg udi vort Rige Norge, et SaltVærk, hvor aarligen virkes et anseelig Qvantum fiint Salt, der udi Godhed ligne de bedste og overgaae andre fremmede fiine Salter, paa det Vore Undersaatter saavel der, som her i Riget sig derfra kunde forsyne, og de Penge, som ellers for saadant Salt til fremmede Stæder udgaaer, i Landet forblive Saa have Vi og, for at naae denne til det almindelige Beste hermed havende Hensigt, ladet samme Værk fremdeles fortsætte, saa og udi sin Jndretning udbrede og forbedre; Men, omendskiønt de der virkende gode og for enhver nødvendige Vahre, hidindtil have havt temmelig Afsætning udi Vort Rig Danmark, saa har dog saadant derimod manglet udi bemelte Vort Rige Norge, da nogle Kiøbstæder ikkun meget lidet og andre aldeles intet deraf have indkiøbt eller fra Værket ladet afhænte, uanseet Priisen paa dette indenlændske Salt er i Aaret 1768. nedsadt paa en halv Rigsdaler ringere per Tønde, end samme forhen haver været, saa at det derefter er solgt og endnu sælges ved Værket a Tønde af 12 Korn-Skiæpper, nemlig med Fustagie for 2 Rdlr. 8 Skilling og uden Fustagie for 1 Rdlr. 80 Skilling. Da, som Vi ingenlunde kunde tillade, at detslige fremmet og ikke bedre, men tildeels ringere eller slettere Salt, skal for dette indenlændske, og, efter sin Godhed, ey dyrere, Salt, længere gives Fortrin, til Skade og Undergang for bemelte for Vores Cassa meget kostbare, samt for Landet og det Almindelige, saa vigtige, som nyttige og tienlige Værk, der ikke lader sig holde udi behørig Drift, med mindre det paa sine Vahre forskaffes den fornødne Debit: Saa have Vi fundet Os foraarsaget, ved Vores Resolution af 12te Junii indeværende Aar at ansætte samtlige Kiøbstæder udi Vort Rige Norge for et vist Qvantum af anførte indenlændsk Salt, som disse Stæder skal være pligtige aarligen, at regne fra næstkommende 1771 Aars Begyndelse, at kiøbe paa bemelte Værk, og hvoraf de udi det Dig betroede Tronhiems Stift beliggende Kiøbstæder tilfalder at modtage tilsammen 700 Tønder; Hvilke Syv Hundre, de Tønder Salt, ved Vores videre Resolution af Dags Dato, saaledes paa hvert af disse Stæder er inddeelt, nemlig: paa Tronhiem. = 560 Tønder, paa Christiansund = 112 = = og paa Molde = = 28 = = 700 Tønder. Thi er til den Ende, hermed Vores allernaadigste Villie og befaling: 1.) Haver hvert bemelte Stæds Magistrat, eller hvor ingen Magistrat er, da Byefogden, tilligemed saa mange af Stedets Deputerede Borgere, som Du fornøden eragter, og hvert Aar dertil udmelder, Conjunctim aarligen at inddeele det for samme Sted anførte Qvantum Salt paa de der værende Jndbyggere, nemlig: (1) paa dem, som ingen Handling drive med Salt, være sig af hvad Stand eller Condition de ere, saa meget som skiønnes at hver udi sin Huusholdning paa et Aar kan bruge, dog undtages herfra dem, der ere saa fattige, eller hvis Huusholdninger ere saa ringe, at de ey ansees, at kan bruge eller kiøbe til deres Fornødenhed, hver over 2de Skiepper saadant Salt aarlig, og dernæst det øvrige Qvantum paa Stedets Kiøbmænd og Kræmmere, som handle med Salt, proportioneret paa enhver, efter den Handel han haver, eller kan agtes at have, saavel i Byen, som det dertil hørende Opland, og maae ingen af Byens Deputerede Borgere, som Du til denne Forretning udmelder, være sig hvo det være kunde, sig derfra, under sit Borgerskabs Forbrydelse, unddrage. 2.) Dersom Klager eller Tvistigheder forekomme, angaaende enten denne Jnddeeling eller de paa Saltet beregnende Omkostninger, hvorom efterfølgende 6te Post melder, skal samme af Dig, som anførte Stæders Stiftbefalingsmand, decideres. 3.) Hvert Steds Magistrat eller Byefoged, tilligemed Stedets samtlige Deputerede Borgere, blive pligtige, at lade det derfor anførte Qvantum Salt aarligen afhænte fra Salt-Værket inden hvert Aars November Maaneds Udgang, under Straf at bøde for hver Tønde, som ikke til denne Termin derfra er afhæntet, 24 Skilling, til lige Deeling imellem Stedets Fattige og Salt Værkets Cassa, hvilke Bøder uden Rettergang, efter Din Foranstaltning exsecutive inddrives. 4.) Paa det de ey skal lide Tab ved Jnd svinding, som det friske Salt i sær er undergiven, føyer Vores Rente-Cammer ved Værket den Anstalt, at det der modtagende Salt skal være i det mindste et Aar gammelt, og derforuden gives dem 3 pro Centum eller 3de Tønder paa 100de til Op= eller Overmaal. 5.) Saltet overlades for den nu derpaa satte modereret forbemelte Priis, nemlig at Tønde eller 12 Korn=Skiepper med Fustagie 2 Rigsdaler 8 Skilling, og uden Fustagie1 Rigsdaler 80 Skilling. Og Magistrater ne eller Byefogderne, tilligemed samtlige Deputerede Borgere, forbindes hermed, hver for sit Sted at indestaae, een for alle, og alle for en, for Betalingen, hvilken for det heele Qvantum ved hvert Aars Udgang udi vores nærmeste Cassa erlægges. Og 6.) Ligesom Saltet til hvert Sted, ankommer, bliver de af Jndbyggerne, paa hvilke det i Følge af foregaaende 11te Post vorder indeelt, pligtige ey allene at modtage hver sin Andeel inden 14ten Dage, efter derom offentlig giørende Advarsel, under lige Straf, som udi 3die Post er anført, men endog derfor strax at betale, saavel den udi 5te Post ansatte Priis, som Fragt og al anden Bekostning, saaledes som samme efter nøyagtig Regning og Repartition paa det ganske Qvantum per Tønde retteligen udfalder; Og i Mangel af mindelig Betaling inddrives dets Beløb, ligesom Vore Skatter hos de Skyldige ved forordnede Midler. Forestaaende Vores allernaadigste Villie og befaling, haver Du ey allene straxen til alles og enhvers Efterretning udi bemelte Stæder offentligen at bekiendtgiøre, men end- og al fornødne Anstalt desangaaende at føye, og alvorligen derover at holde, at samme i alle Maader og tilbørligen vorder efterlevet.